section_heading: Životopis
paragraph_text: Piše, objavljuje i ima rubrike i kolumne u Slobodnoj Dalmaciji za koju je u kontinuitetu pisao 20-tak godina, a iz koje je Feral Tribune kasnih 90-tih često preuzimao njegove aforizme, Večernjem listu, Ličkom Novom listu, Hrvatskom Slovu<ref>, Ličkom putu, Humoristično–satiričnim časopisima Potepuhu<ref> i Žulju, najstarijem „živućem“ Humorističnom-satiričnom listu Pikaču, magazinu Udruge hrvatskih aforista i humorista Uh!Aha<ref>, beogradskom elektroničnom časopisu za satiru Etni<ref> i drugim satiričnim listovima. Aforizmi su mu čitani na Hrvatskom radiju Zagreb, Hrvatskom radiju Split u emisiji „Kad se smijah tad i bijah“, na Županijskom radiju Karlovac u emisiji „Veseli Čamac“ itd. Redoviti je suradnik u mostarskom književnom časopisu za kulturu i društvene teme OSVIT<ref> u kojem objavljuje aforizme, epigrame, pjesme, kozerije i druge kratke književne forme.